સાયન (ઈસ્ટ)માં આવેલા જવાહર નહેરુ ઉદ્યાનની બહારના રોડ પરનાં અનેક વૃક્ષો છેલ્લાં ઘણાં વર્ષથી અચાનક સુકાઈને નાશ પામી રહ્યાં છે. આનાથી સ્થાનિક રહેવાસીઓ ચિંતિત થઈ ગયા છે. જોકે ‘જ્-નૉર્થ વૉર્ડના ગાર્ડન ડિપાર્ટમેન્ટે આ બાબતમાં પગલાં લેવાનાં શરૂ કર્યા હોવા છતાં સ્થાનિક રહેવાસીઓ સુધરાઈ વૃક્ષો બચાવવા માટે સક્રિય બની કાર્યવાહી કરશે કે નહીં અને કરશે તો એમાં એને કેટલી સફળ થશે એ બાબત પર શંકા કરી રહ્યા છે. વૃક્ષો વાવવાની મોટી જાહેરાત કરતી સુધરાઈ કે સરકાર વૃક્ષો કસમયે બીમાર પડી નાશ પામી રહ્યાં છે એ બાબતમાં સહેજ પણ ગંભીર નથી.